ચાલુ નાણાકીય વર્ષમાં ૨૦ કોર્પોરેટ કંપનીઓએ એક અંદાજ મુજબ રૂ. ૨૩,૫૦૦ કરોડના શેરની પુનઃ ખરીદી કરી છે, જે આરંભિક ભરણાની રકમ આઇપીઓ દ્વારા એકઠી થયેલી રૂ. ૧૦ હજાર કરોડની મૂડીની સામે ૨.૩ ગણી વધુ છે. પ્રાઇમ ડેટા બેઝ કંપનીના જણાવ્યા પ્રમાણે પાછલા નાણાકીય વર્ષમાં ૪૯ કંપનીઓ દ્વારા રૂ. ૩૩,૯૩૧ કરોડના શેર બાયબેક દ્વારા ખરીદ્યા હતા, જ્યારે તેની સામે ૨૫ આઇપીઓ દ્વારા રૂ. ૨૮,૨૨૫ કરોડની રકમ કંપનીઓ દ્વારા એકઠી કરવામાં આવી હતી.